“เอโอฟันด์” จ่อขาย JKN อีกระลอก หลังแปลงสภาพเพิ่มเกือบ 4 ล้านหุ้น เข้าเทรด 17 เม.ย.นี้
เฝ้าระวัง! AO Fund ส่อปา JKN ทิ้งอีกระลอก หลังแปลงสภาพมาต้นทุนต่ำเพียง 2.574 บาท เริ่มเทรด 17 เม.ย. กว่า 1.94 ล้านหุ้น ฟาก “ซีอีโอแอน” เผยก่อนหน้านี้ว่าบริษัทกู้เงินกองทุนไม่ต้องจ่ายดอกเบี้ย จับตาถูกเทขายหุ้นฟันกำไรชดเชย
เฝ้าระวัง! AO Fund ส่อปา JKN ทิ้งอีกระลอก หลังแปลงสภาพมาต้นทุนต่ำเพียง 2.574 บาท เริ่มเทรด 17 เม.ย. กว่า 1.94 ล้านหุ้น ฟาก “ซีอีโอแอน” เผยก่อนหน้านี้ว่าบริษัทกู้เงินกองทุนไม่ต้องจ่ายดอกเบี้ย จับตาถูกเทขายหุ้นฟันกำไรชดเชย
12 เม.ย. 2566

ผู้สื่อข่าวรายงานว่า วันที่ 17 เม.ย.66 หุ้นเพิ่มทุนของทาง บริษัท เจเคเอ็น โกลบอล กรุ๊ป จำกัด (มหาชน) หรือ JKN ที่จัดสรรให้แก่แก่กองทุน Advance Opportunities Fund (AO Fund) ใช้สิทธิแปลงสภาพหุ้นกู้แปลงสภาพ จำนวน 5,000 หุ้น เป็นหุ้นสามัญ 1,942,502 หุ้น โดยมีอัตราการแปลงสภาพ 1 หลักทรัพย์ ต่อ 388.5004 หุ้นสามัญ มีราคาแปลงสภาพที่ 2.574 บาทต่อหุ้น
ทั้งนี้ สอดคล้องกับช่วงเมื่อวันที่ 31 มี.ค. ที่ราคาหุ้น JKN ปรับตัวลดลง หลังหุ้นเพิ่มทุนเข้าซื้อขายในตลาดหลักทรัพย์ ซึ่งคาดว่าเป็นการเทขายจากทาง AO Fund หลังแปลงสภาพเป็นหุ้น JKN
โดยก่อนหน้านี้ นายจักรพงษ์ จักราจุฑาธิบดิ์ ประธานเจ้าหน้าที่บริหารและกรรมการผู้จัดการ JKN เคยให้สัมภาษณ์ผ่านรายการ “ข่าวหุ้นเจาะตลาด” ระบุว่า บริษัทได้ทำการกู้เงินโดยไม่มีการชำระดอกเบี้ย ดังนั้นจึงคาดว่า AO Fund จะขายหุ้นออกมาเพื่อทำกำไร หลังราคาหุ้น JKN บนกระดานสูงกว่าหุ้นกู้แปลงสภาพที่ได้มาที่ระดับ 2.574 บาท
อนึ่งราคาหุ้น JKN ล่าสุด ณ เวลา 14:32 น. อยู่ที่ระดับ 2.90 บาท มูลค่าการซื้อขาย 12.13 ล้านบาท